Rozdiel medzi amnestiou a milosťou je v tom, že amnestia sa týka viacerých bližšie nekonkretizovaných osôb, zatiaľ čo milosť sa udeľuje len jednej alebo viacerým konkrétnym osobám. Milosť možno definovať ako dobrodenie pre individuálne určeného odsúdeného vyplývajúce z rozhodnutia prezidenta SR, ktoré je individuálnym aktom aplikácie práva vydaným v ojedinelých a istým spôsobom výnimočných prípadoch pri uplatnení právomoci podľa čl. 102 ods. 1 písm. j) Ústavy SR a v dôsledku ktorého sa odsúdenému odpúšťa alebo zmierňuje trest právoplatne uložený súdom v trestnom konaní za spáchaný trestný čin alebo ktorým sa odsúdenému právoplatné odsúdenie za trestný čin zahládza. (Čentéš, J. – Kurilovská, L. – Šimovček I. – Burda, E. a kol.: Trestný poriadok. Komentár. Bratislava: C. H. Beck 2021)
(1) Podklady na rozhodovanie prezidenta v konaní o udelení milosti zabezpečuje minister spravodlivosti. (2) Ak to nariadi počas konania podľa odseku 1 prezident, výkon trestu sa odloží alebo preruší. Tieto úkony podľa nariadenia prezidenta zabezpečuje minister spravodlivosti.
§ 473 ods. 1 a 2 zákona č. 301/2005 Z. z. (Trestný poriadok).
rozhodnutie, ktorým [[Term:prezident Slovenskej republiky|prezident republiky]] individuálne odpúšťa alebo zmierňuje [[Term:trest|trest]], resp. jeho dôsledky uložený konkrétnemu [[Term:páchateľ trestného činu|páchateľovi trestného činu]] v [[Term:trestné konanie|trestnom konaní]] alebo nariaďuje nezačínať či zastaviť jeho trestné stíhanie
PODĽA: Hendrych, D. a kol.: Právnický slovník. 3. podstatne rozšírené vydanie. Praha: C. H. Beck 2009.